Wara l-laqgħa tal-EXCO tal-UEFA, kien ikkonfermat li Malta rebħet id-dritt li tospita l-Kampjonati Ewropej ta' taħt id-19-il sena tal-futbol li se jsiru fis-sajf tal-2023. Dan se jkun l-ewwel tournament internazzjonali tal-futbol li pajjiżna se jospita wara l-Kampjonati Ewropej wara dawk ta' taħt is-17 -il sena li kienu organizzati f'pajjiżna fl-2014 fejn kien intrebaħ mill-Ingilterra. F'Lulju li għadda, Malta kienet applikat għad-dritt li tospita l-fażi finali ta' tournament tal-UEFA tal-2024. Il-Kampjonati Ewropej tas-sena li għaddiet u ta' din is-sena kienu kkanċellati minħabba l-pandemija tal-COVID-19 filwaqt li dik tas-sena d-dieħla mistennija ssir fis-Slovakkja. Taħt it-tmexxija tal-President Bjorn Vassallo, l-MFA fix-xhur li għaddiet nediet strateġija bl-għan li l-istandard tal-futbol f'pajjiżna jkompli jitjieb, bil-pjan se jkun qed jindirizza sabiex isir titjib fl-istruttura teknika u dik infrastrutturali tal-logħba tal-futbol.